
Tallinna mnt maa-ala (3.Roheline tn kuni Energia ristmik) detailplaneeringu menetluse lõpetamine
1. Asjaolud ja menetluse käik
Tallinna mnt maa-ala (3.Roheline tn kuni Energia Ristmik) detailplaneering on algatatud Narva Linnavolikogu 01.06.2006 otsusega nr 92 Narva Linnavalitsuse Arhitektuuri- ja Linnaplaneerimise Ameti ettepanekul. Planeeringuala pindala on ca 3,6 ha. 

Tallinna mnt maa-ala (3. Roheline tn kuni Energia ristmik) detailplaneeringuga korrigeeritakse Tallinna mnt liikluskorraldust ning lahendatakse sealne Tallinna mnt, Kreenholmi tn, Võidu pr ja Kangelaste pr põhiristmik. Ristmik on lahendatud ringristmikuna, kus igast suunast suundub ristmikule kaks pealesõiduharu. 
Vastavalt Narva linna üldplaneeringule on planeeringuala sihtotstarbeks liiklusmaa.  Kaasajal on planeeringuala maakatastri päringu alusel 100% liiklusmaa sihtotstarbega kinnistutest või nende osadest, mis kuuluvad Narva linnale. Planeeringuala piiri näitab eelnõule lisatud planeeringuala skeem (lisa 1). 
Antud detailplaneeringu lahenduseks on valitud ringristmik sellepärast, et ta on liiklust rahustava toimega ja Tallinna mnt sirget lõiku arvestades on just selles jalakäijate rohkes piirkonnas mõistlik kiirust ohjeldada. Planeeritava ringristmiku liiklusvoo prognoositud läbilaskvus on tagatud kuni 2030 aastani. Jalakäijatele on tagatud ülekäigurajad koos ohutussaartega. Planeeringulahendus ei näe ette uute kruntide moodustamist ega uusi täiendavaid ehitusmahtusid. Olevate kinnistute ja moodustatava ajutise krundi osas muudetakse vaid liikluskorraldust, parkimist ja heakorrastust. Detailplaneeringuga on maksimaalselt säilitatud olemasolev kõrghaljastus. Likvideeritav kõrghaljastus kompenseeritakse asendusistutusega. Kogu planeeringuga haaratud alal on määratud servituudi vajadused tehnovõrkudele trassivaldajate kasuks. 
11.05.2011 Narva Linnavalitsuse Arhitektuuri- ja Linnaplaneerimise Amet kooskõlastas AS Sweco Projekt poolt koostatud Tallinna mnt maa-ala (3. Roheline tn kuni Energia ristmik) (töö nr 1590) detailplaneeringu. Narva Linnavolikogu 26.05.2011 otsusega nr 87 võeti planeering vastu ning suunati avalikule väljapanekule. 17.11.2011 andis Ida-Viru maavanem järelevalve käigus detailplaneeringu lahendusele heakskiidu ja tegi ettepaneku kehtestada Tallinna mnt maa-ala (3. Roheline tn kuni Energia ristmik) detailplaneering. Narva Linnavolikogus 26.01.2012 hääletati päevakorrapunktis „Tallinna mnt maa-ala (3.Roheline tn kuni Energia Ristmik) detailplaneeringu kehtestamine“ pakutud lahendus maha (häältega 0 poolt, vastu 26). 

Planeeringulahenduse mahahääletamisesega seiskus planeeringumenetlus ning seniajani pole sellega edasi töötatud. Kokku on detailplaneeringu menetlus kestnud ligi 13 aastat, kuid selle aja jooksul ei ole planeeringut kehtestatud. Kaasajaks on planeeringu lähteülesanne aegunud ning ei lähtu Narva Linnavolikogu 24.01.2013 otsusega nr 3 kehtestatud Narva linna üldplaneeringust. 
Ehitusseadustiku ja planeerimisseaduse rakendamise seaduse § 1 lõike 4 kohaselt enne kehtiva Planeerimisseaduse jõustumist algatatud detailplaneeringu menetlus viiakse lõpule hiljemalt 2018. aasta 1. juuliks.
Nimetatud aja möödudes peab kohalik omavalitsus tegema detailplaneeringu kehtestamise või kehtestamata jätmise otsuse. Tähtaja kehtestamine aitab tagada, et detailplaneeringute koostamine toimuks mõistliku aja jooksul ega jääks venima. Planeerimisseaduse § 129 lõike 1 kohaselt võib detailplaneeringu koostamise lõpetada, kui koostamise käigus ilmnevad asjaolud, mis välistavad planeeringu elluviimise tulevikus. Planeerimisseaduse § 124 lõike 2 kohaselt on detailplaneeringu eesmärk eelkõige üldplaneeringu elluviimine ja planeeringualale ruumilise terviklahenduse loomine. 

Antud juhul detailplaneeringu menetlemine ligi 13 aastat ei ole mõistlik menetlusaeg, misläbi ei saa tagada nõutud ruumilist planeerimist. 
Kaasajal pole Planeerimisseaduse alusel ringristmiku kui teedevõrgustiku osa  projekteerimiseks vaja detailplaneeringut, kuna selle asukoht on markeeritud üldplaneeringuga. Tulevikus saab rajada planeeringualale ringristmiku ka tee-ehitusprojekti alusel.

Narva Linnavalitsuse Arhitektuuri-ja Linnaplaneerimise Amet on seisukohal, et Narva Linnavolikogu 01.06.2006 otsuse nr 92 “Tallinna mnt maa-ala (3. Roheline tn kuni Energia ristmik) detailplaneeringu algatamine” alusel algatatud Tallinna mnt maa-ala (3. Roheline tn kuni Energia ristmik) detailplaneeringu menetlemine tuleb lõpetada.
2. Õiguslikud alused      
2.1 Planeerimisseaduse § 129 lõike 1 kohaselt võib detailplaneeringu koostamise lõpetada, kui koostamise käigus ilmnevad asjaolud, mis välistavad planeeringu elluviimise tulevikus.
2.2. Haldusmenetluse seaduse § 68 lõike 2 kohaselt haldusakti kehtetuks tunnistamise otsustab haldusorgan, kelle pädevuses oleks haldusakti andmine kehtetuks tunnistamise ajal. 

3. Otsus
Lõpetada Narva Linnavolikogu 01.06.2006 otsuse nr 92 “Tallinna mnt maa-ala (3. Roheline tn kuni Energia ristmik) detailplaneeringu algatamine” alusel algatatud Tallinna mnt maa-ala (3. Roheline tn kuni Energia ristmik) detailplaneeringu menetlemine. 
4. Rakendussätted

4.1 Narva Linnavalitsuse Arhitektuuri-ja Linnaplaneerimise Ametil avaldada otsus ajalehes "Põhjarannik" ja "Narva Linnaleht" ning ameti veebilehel. 

4.2 Tunnistada kehtetuks Narva Linnavolikogu 01.06.2006 otsus nr 92 “Tallinna mnt maa-ala (3. Roheline tn kuni Energia ristmik) detailplaneeringu algatamine” ja Narva Linnavolikogu 26.05.2011 otsus nr 87 “Tallinna mnt maa-ala (3. Roheline tn kuni Energia ristmik) detailplaneeringu vastuvõtmine ja avaliku väljapaneku korraldamine”.

4.3 Käesolev otsus jõustub teatavakstegemisest. 

4.4 Käesolevat otsust on võimalik vaidlustada Tartu Halduskohtu Jõhvi kohtumajas 30 päeva jooksul jõustumisest.

Irina Janovitš
Linnavolikogu esimees
LISA 1

Tallinna mnt maa-ala (3.Roheline tn kuni Energia Ristmik) detailplaneeringu asukohaskeem

Planeeringuala ligikaudne pindala 3,6 ha

